**Қазақстан Республикасының**

**Премьер-Министрі**

**О.А. Бектеновке**

**«Пайдалы қазбалардың қатты түрлерінің кен орнын (жер қойнауын пайдалануға арналған бір келісімшарт бойынша кен орындары тобын, кен орнының бір бөлігін) рентабельділігі төмен санатқа жатқызу өлшемшарттарын, сондай-ақ Рентабельділік деңгейін және ішкі рентабельділік нормасының деңгейін айқындау қағидаларын бекіту туралы» Қазақстан Республикасы Үкіметінің**

**2018 жылғы 21 мамырдағы № 282 қаулысына өзгеріс енгізу туралы»**

**Қазақстан Республикасының Үкіметі қаулысының жобасына**

**түсіндірме жазба**

1. **Жобаны әзірлеуші мемлекеттік органның атауы**

Қазақстан Республикасы Ұлттық экономика министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері**

Қазақстан Республикасының экономикасын жаңғырту мәселелері жөніндегі мемлекеттік комиссия отырысының 2024 жылғы 22 шілдедегі   
№21-05/Б-1416 және Инвестициялар тарту кеңесі отырысының 2025 жылғы   
6 ақпандағы №21-04/05-4260 хаттамалары.

**3. Жоба бойынша қаржы шығындарының қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны қабылдау мемлекеттік бюджеттен қаржылық шығындарға әкеп соқпайды.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы**

Жобаны қабылдау пайдалы қазбалардың қатты түрлерінің кен орындары (жер қойнауын пайдалануға арналған бір келісімшарт бойынша кен орындары тобы, кен орнының бір бөлігі) үшін өнеркәсіптік өндіру өлшемшарттарын белгілеуге мүмкіндік беріп, Қазақстан Республикасы Салық кодексінің 746-бабына сәйкес 60 айдан аспайтын кезеңге пайдалы қазбаларды өндіруге салықтың (бұдан әрі – ПҚӨС) нөлдік мөлшерлемесін қолдануға мүмкіндік береді.

Жобаны қабылдау теріс әлеуметтік-экономикалық және/немесе құқықтық салдарға алып келмейді, сондай-ақ ұлттық қауіпсіздікті қамтамасыз етуге теріс әсер етпейді.

**5. Нақты мақсаттар мен күтілетін нәтижелердің мерзімдері**

Қазақстан Республикасының экономикасын жаңғырту мәселелері жөніндегі мемлекеттік комиссия қараған жобалар бойынша кейін Салық кодексінің 746-бабына сәйкес 60 айдан аспайтын кезеңге ПҚӨС-тың нөлдік мөлшерлемесін қолдану мақсатында өнеркәсіптік өндіру өлшемшарттарын белгілеу.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және оларды іске асыру нәтижелері туралы мәліметтер**

Жоқ.

**7. Енгізілетін жобаға қабылданған жағдайда заңнаманы оған сәйкес келтіру қажеттігі (басқа құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы**

Талап етілмейді.

**8. Ұсынылған халықаралық шарттың жобасын кейіннен ратификациялау қажеттігі туралы ақпарат**

Халықаралық шарт болып табылмайды.

**9. Кеңсе Басшысы мен байланыс және ақпарат министрлігінің 2011 жылғы 20 мамырдағы № 25-1-32 қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі**

Рұқсат етіледі.

**10. Жобаның мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастырылғаны туралы ақпарат (күні, байт көлемі)**

Жоба [www.economy.gov.kz](http://www.economy.gov.kz) Қазақстан Республикасы Ұлттық экономика министрлігінің интернет-ресурсында және 2025 жылғы «\_\_» \_\_\_\_\_ Ашық нормативтік құқықтық актілердің интернет-порталында орналастырылған.

**11. Әлеуметтік маңызы бар қаулы жобасына баспасөз релизінің уәкілетті мемлекеттік органдардың интернет-ресурстарында орналастырылғаны туралы ақпарат**

Талап етілмейді.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері**

Талап етілмейді.

**14. Қазақстан Республикасы Ұлттық кәсіпкерлер палатасының және кәсіпкерлік субъектілері сараптамалық кеңестері мүшелерінің сараптамалық қорытындысымен келіспеу себептерінің дәлелді негіздемесі**

Талап етілмейді.

**15. «Қоғамдық кеңестер туралы» Қазақстан Республикасының Заңында мемлекеттік органда Қоғамдық кеңес құру көзделмеген жағдайларды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымдарымен келіспеу себептерінің негіздемесі**

Талап етілмейді.

**Қазақстан Республикасы**

**Премьер-Министрінің орынбасары –**

**Ұлттық экономика министрі С. Жұманғарин**